stanford-oval/wikipedia huggingface dataset:
Sait Faik Abasıyanık
Aiheesta muualla

Kuvia tai muita tiedostoja aiheesta Sait Faik Abasıyanık Wikimedia Commonsissa
Revonhäntämänty

| Revonhäntämänty |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Kasvit Plantae
Kladi::  Siemenkasvit Spermatophyta
Kladi::  Pinophyta
Lahko::  Pinales
Heimo::  Mäntykasvit Pinaceae
Suku::  Männyt Pinus
Laji::  balfouriana
Kaksiosainen nimi
 Pinus balfouriana  Grev. & Balf., 1853 
Katso myös
   Revonhäntämänty Wikispeciesissä   Revonhäntämänty Commonsissa 
Infobox OKNimi-testi OKIUCN-testi OK: 
Revonhäntämänty (Pinus balfouriana) on mäntyihin kuuluva havupuulaji. Se on ainavihanta puu, joka kasvaa luonnossa vain Yhdysvalloissa Kalifornian vuoristoissa. Monet kasvitieteilijät erottelevat lajista kaksi alalajia, pohjoisen alalajin P. balfouriana subsp. balfouriana ja eteläisen alalajin P. balfouriana subsp. austrina.
Ulkonäkö

Revonhäntämänty on ainavihanta havupuu, joka kasvaa enimmillään noin 22 metriä korkeaksi. Kaarna on harmahtavaa tai punertavaa ja halkeilee epäsäännöllisiksi levyiksi. Haarat ja silmut ovat punaruskeita. Silmut ovat munanmuotoisia ja kärjestään pitkäsuippuisia. Latvus on leveän kartiomainen tai epäsäännöllinen. Neulaset ovat viiden kimppuina. Ne ovat 1,5–3,5 senttimetriä pitkiä, kärjestään ylöspäin kaartuvia ja tumman sinertävän tai kellertävän vihreitä. Hedekävyt ovat 6–10 millimetriä pitkiä ja punaisia. Kävyt ovat munanmuotoisia, tavallisesti 6–9 senttimetriä pitkiä ja kypsänä punaruskeita.
Levinneisyys

Revonhäntämänty kasvaa luonnonvaraisena Yhdysvalloissa Kalifornian vuoristoissa. Alalaji P. balfouriana subsp. balfouriana kasvaa Pohjois-Kaliforniassa 1 525–1 830 metrin korkeudella. Alalaji P. balfouriana subsp. austrina kasvaa Etelä-Kaliforniassa 2 750–3 650 metrin korkeudella. Kahden eri alalajin esiintymisalueita erottaa noin 500 kilometrin välimatka.
Käpyjä eri vaiheissa (alalaji austrina)
Ludwig Erhard

| Ludwig Erhard |
| --- | --- |

Saksan liittokansleri
 16. lokakuuta 1963 – 1. joulukuuta 1966  
Presidentti:  Heinrich Lübke
Varakansleri:  Erich Mende
Edeltäjä:  Konrad Adenauer
Seuraaja:  Kurt Georg Kiesinger
Saksan varakansleri
 29. lokakuuta 1957 – 16. lokakuuta 1963  
Liittokansleri:  Konrad Adenauer
Edeltäjä:  Franz Blücher
Seuraaja:  Erich Mende
Saksan valtiovarainministeri
 20. syyskuuta 1949 – 16. lokakuuta 1963  
Liittokansleri:  Konrad Adenauer
Seuraaja:  Kurt Schmücker
Henkilötiedot
Syntynyt: 4. helmikuuta 1897 Fürth, Saksan keisarikunta
Kuollut: 5. toukokuuta 1977 (80 vuotta) Bonn, Länsi-Saksa
Ammatti:  liikemies
Puoliso:  Luise Erhard
Tiedot
Puolue:  CDU
Uskonto:  evankelinen
 Nimikirjoitus
Ludwig Wilhelm Erhard (4. helmikuuta 1897 Fürth – 5. toukokuuta 1977 Bonn) oli saksalainen poliitikko ja liikemies. Hän toimi Saksan liittokanslerina 1963–1966 (CDU). Ennen kansleriksi valitsemistaan hän toimi varakanslerina ja valtiovarainministerinä ja johti Länsi-Saksan talouden toipumista toisen maailmansodan jälkeen.
Varhaisemmat vaiheet

Erhard syntyi Fürthissa ja työskenteli nuorena isänsä verhoiluliikkeessä vuosina 1913–1916. Jouduttuaan asepalvelukseen 1916 Erhard palveli tykkimiehenä Saksan armeijassa ensimmäisessä maailmansodassa. Hän haavoittui vaikeasti Ypresin lähistöllä vuonna 1918. Toivuttuaan hän alkoi opiskella kansantaloutta.
Kansantalouden professori

Erhard opiskeli aluksi Nürnbergissä ja jatkoi opintojaan Frankfurt am Mainissa. Hän vastaanotti Franz Oppenheimerin myöntämän kansantalouden tohtorin arvonimen vuonna 1925. Erhard avioitui Luise Schusterin kanssa. Valmistumisensa jälkeen hän muutti puolisoineen takaisin Furthiin palatakseen isänsä verhoiluyritykseen.
Erhardista tuli markkinointi-instituutin assistentti vuonna 1928, ja myöhemmin hän yleni sen varajohtajaksi. Koska Erhard oli haavoittunut ensimmäisessä maailmansodassa, hänen ei tarvinnut palvella Saksan armeijassa toisen maailmansodan aikana. Erhardin kriittinen suhtautuminen kansallissosialismiin oli syynä siihen, että hän menetti työnsä vuonna 1942. Tämän jälkeen hän jatkoi työtään omassa yrityksessään.
Saksan kansantalouden suunnittelija

Erhard kirjoitti 1944 artikkelin ”Sodan talous ja talouden vakauttaminen” (Kriegsfinanzierung und Schuldenkonsolidierung), jossa hän tutki mahdollisuutta sotakorvausten maksamiseen Saksan hävittyä sodan. Hän lähetti sen Carl Goerdelerille, joka oli keskeinen henkilö kansallissosialistista hallitusta vastaan taistelevassa vastarintaliikkeessä. Goerdeler suositteli Erhardia ystävilleen, ja Saksan hävittyä toisen maailmansodan Erhardista tuli Baijerin talousministeri 1945. Erhard oli Wilhelm Hoegnerin johtaman Yhdysvaltain hallintovyöhykkeen Baijerin talousneuvonantajana. Yhdysvaltalaisten ja brittien miehitys- ja hallintovyöhykkeet Saksassa yhdistettiin kaksoisvyöhykkeeksi, Bizoniaksi, mistä alkoi muodostua Saksan liittotasavalta. Erhard oli talouskomission johtajana valmistelemassa komission talousuudistuksia vuonna 1947. Erhard valittiin yhdysvaltalaisten ja brittiläisten yhteisvyöhykkeen taloushallinnon johtajaksi vuonna 1948. D-markan  käyttöönotto ja hintasääntelyn purkaminen paransivat talouden kehittymistä vuoden 1948 aikana.
Talousministeri

Erhard valittiin Konrad Adenauerin ensimmäiseen kabinettiin talousministeriksi vuonna 1949. Saksan liittotasavallan talousministerinä hän oli vuosina 1949–1963. Erhard oli vapaan yritteliäisyyden ja vapaan kilpailun kannattaja. Kristillisdemokraattinen puolue CDU omaksui Erhardin ajatukset sosiaalisesta markkinataloudesta osana puolueen toimintasuunnitelmaa. Tämä paransi hänen mahdollisuuksiaan toimia Saksan uudisrakentajana.
Erhardin toiminnan seurauksena Saksan liittotasavallan talous alkoi nousta. Saksan maksutase muuttui ylijäämäiseksi. Vuodesta 1952 lähtien ylijäämä kasvoi tasaisesti ja oli 6,6 miljardia D-markkaa vuonna 1961. Valuuttavarannot olivat kasvaneet suuriksi hyvän taloudellisen kasvun vuoksi. Verohelpotukset antoivat yksityiselle pääomalle mahdollisuuksia hankkia suuria tuloja ja investoida. Saksan keskuspankki Bundesbank reagoi nopeasti suhdannevaihteluihin. Rakennustuotanto lisääntyi: Saksassa rakennettiin 580 000 asuntoa vuonna 1953. Vuoteen 1962 mennessä oli rakennettu 7 miljoonaa asuntoa, mikä oli kolme kertaa enemmän kuin sodissa oli tuhoutunut.
Liittokansleri

Erhard valittiin kansleriksi 279 äänellä 180 ääntä vastaan lokakuussa 1963. Hänet valittiin uudelleen 272 äänellä 200 ääntä vastaan lokakuussa 1965. Erhard torjui 25. huhtikuuta 1966 Itä-Saksan ehdotuksen molempien Saksojen välisestä valtioliitosta.
Vuonna 1963 hänen tultuaan liittokansleriksi Saksan talous alkoi ensimmäistä kertaa vuoden 1951 jälkeen taantua. Erhard lupasi verohelpotuksia ja kasvatti budjetin menopuolta siten, että vuonna 1965 Saksan maksutaseeseen syntyi suurin alijäämä sitten vuoden 1950-luvun alun. Erhardin ainoa talouspoliittinen keino oli verojen korotus. Tästä huolimatta maan talous huononi edelleen vuonna 1966. Hiilikaivoksien tuotanto jäi jälkeen muusta teollisuudesta. Terästeollisuuden kasvu pysähtyi. Työttömyysluvut nousivat 0,6 prosentista 1,7 prosenttiin. Erhardin aikana Ranskan ja Saksan liittotasavallan väliset suhteet huononivat. Ministeri Walter Scheel (FDP) erosi vastalauseena budjetin julkistamiselle. Toiset FDP:n ministerit seurasivat hänen esimerkkiään, joten koalitio hajosi. Erhardin kannatus mielipidekyselyissä romahti. Erhard joutui luopumaan liittokanslerin virasta marraskuussa 1966. Hänet korvattiin CDU:n ja SPD:n yhteishallituksella Suuri koalitio. Hänen seuraajakseen kansleriksi tuli Kurt Georg Kiesinger.
Eva Hermannin vuonna 2002 tekemä Ludwig Erhardin rintakuva.
Erhard vuonna 1971.
Richard Bachman -kirjat

| Richard Bachman -kirjat> The Bachman Books |
| --- | --- |

Alkuperäisteos
Kirjailija:  Stephen King
Kieli:  englanti
Genre:  jännitys
Julkaistu:  1985
Sivumäärä:  692
Suomennos
Suomentaja:  Leevi Lehto
Kansitaiteilija:  Heikki Kalliomaa
Kustantaja:  Tammi
Julkaistu:  1992 (I) / 1993 (II)
Ulkoasu:  kovakantinen
Sivumäärä:  446 (I) / 529 (II)
ISBN:  951-30-9907-6
Löydä lisää kirjojaKirjallisuuden teemasivulta
Richard Bachman -kirjat (The Bachman Books) on Stephen Kingin kirjoittama kokoelma, jonka sisältämät neljä pienoisromaania hän kirjoitti Richard Bachmanin nimellä. Kokoelma suomennettiin kahteen kirjaan jaettuna vuosina 1992 ja 1993.
Kokoelma pitää sisällä tarinat Raivo (Rage, 1977), Pitkä marssi (The Long Walk, 1979), Vimma (Roadwork, 1981) ja Juokse tai kuole (The Running Man, 1982), jotka King kirjoitti salanimen turvin alkujaan itsenäisinä kirjoina. Tarinoita ei ole koskaan suomennettu erillisinä teoksina.
Juonet > Raivo

Placervillen lukiota käyvä Charlie on kokenut kovia, minkä takia hän on koulun ongelmatapauksia. Pian käykin niin, että Charlie sekoaa täysin, tappaa aseellaan luokan opettajat ja pitää oppilaita panttivankeinaan. Virkavallan piirittäessä koulua Charlie valottaa panttivangeilleen ongelmansa.
Juonet > Pitkä marssi

Garraty ja 99 muuta nuorukaista osallistuu vaaralliseen armeijan järjestämään kilpailuun, jossa tarkoituksena on kävellä halki osavaltioiden niin kauan, kunnes hidastelijat on ammuttu pois pelistä. Vain pisimpään hengissä pysynyt voi voittaa, eikä hopeasijaa jaeta kenellekään.
Juonet > Vimma

Bart Dawesilla on kovat ajat, kun tietyö uhkaa jyrätä hänen työpaikkansa ja hänen asuntonsa, joihin hän on kiintynyt. Kun Bart ottaa lopputilin ja vaimo ottaa eron, hän on äkkiä taistelemassa tietyötä vastaan yhdenhengen armeijana.
Juonet > Juokse tai kuole

Vuoden 2021 B-kansalainen, Ben Richards, liittyy mukaan "Juokse tai kuole" -televisio-ohjelmaan palkintorahojen toivossa, jotta saisi hankituksi sairaalle tyttärelleen parempia lääkkeitä. Hän joutuu ohjelmassa pakenemaan ympäri Amerikan mannerta, kun koko kansa ajaa häntä verenhimoisesti takaa.
Juokse tai kuole -tarinasta on valmistunut vuonna 1987 elokuva, joka perustuu tarinaan löyhästi. Elokuvan on ohjannut Michael Glaser ja pääosassa on Arnold Schwarzenegger.
Rocchi

Rocchi on muun muassa seuraavien henkilöiden sukunimi:
Gianluca Rocchi (s. 1973), italialainen jalkapalloerotuomari
Tommaso Rocchi (s. 1977), italialainen jalkapalloilija, pelipaikaltaan hyökkääjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Robert Lieberman

Robert Lieberman (16. heinäkuuta 1947 – 1. heinäkuuta 2023) oli kanadalainen elokuva- ja televisio-ohjaaja.
Lieberman oli mainoksia tuottavan Harmony Pictures -yrityksen perustaja ja ohjasi itsekin lähes 2 000 mainosta. Hän sai monta Clio-palkintoehdokkuutta ja voitti 29. Vuonna 1980 hän oli ensimmäinen parhaan mainosohjaajan DGA-palkinnon saanut henkilö. Hän sai kolme muuta DGA-palkintoehdokkuutta ja vuonna 1996 hän voitti toisen palkintonsa.
Aiheesta muualla

Robert Lieberman Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Robert Lieberman
Käännös suomeksi
Roccamontepiano

| Roccamontepiano |
| --- | --- |

Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Adamo Carulli
Pinta-ala:  
 – Kokonaispinta-ala:  18,22 km²
Väkiluku (31.12.2017):  1 671
 – Väestötiheys:  92 as./km²
Postinumero:  66010
Infobox OKVirheellinen NIMI-arvo: 
Roccamontepiano on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 1 671 ihmistä vuonna 2017. Vuoden 2011 väestönlaskennan mukaan kunnassa oli 1 792 asukasta.
Roccascalegna

| Roccascalegna |
| --- | --- |

Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Domenico Giangiordano
Pinta-ala:  
 – Kokonaispinta-ala:  23,01 km²
Väkiluku (31.12.2017):  1 172
 – Väestötiheys:  51 as./km²
Postinumero:  66040
Infobox OKVirheellinen NIMI-arvo: 
Roccascalegna on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 1 172 ihmistä vuonna 2017. Vuoden 2011 väestönlaskennan mukaan kunnassa oli 1 285 asukasta.
Risulampi (Kouvola)

| Risulampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°08′29″N, 26°59′22″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskujoki:  ei laskuojaa 
Järvinumero:  14.982.1.002
Mittaustietoja
Pinnankorkeus:  81,1 m  
Pituus:  140 m  
Leveys:  100 m  
Rantaviiva:  0,356 km  
Pinta-ala:  0,908 ha  
Saaria:  ei saaria 
 fiRisulampi 
Risulampi  on Kymenlaaksossa Kouvolassa  Vekarajärven lähellä sijaitseva lampi.
Maantietoa

Lampi on 140 metriä pitkä, 100 metriä leveä, ja sen pinta-ala on 0,9 hehtaaria. Lammella ei ole kartan mukaan saaria.  Sen rantaviivan pituus on 350 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Naarajärven–Vääräojan valuma-alueeseen (14.982) se kuuluu. Lammen vedenpinnan korkeus on 81,1 metriä mpy.
Roccella gracilis

| Roccella gracilis |
| --- | --- |

Tieteellinen luokittelu
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Arthoniomycetes
Lahko::  Arthoniales
Heimo::  Roccellaceae
Suku::  Roccella
Laji::  gracilis
Kaksiosainen nimi
 Roccella gracilis  Bory, 1828 
Synonyymit
 Roccella humboldtiana  Roccella peruensis 
Katso myös
   Roccella gracilis Wikispeciesissä   Roccella gracilis Commonsissa 
Infobox OKNimi-testi OK: 
Roccella gracilis on jäkälälaji.  Se kasvaa harmahtavina, 5-15 cm pitkinä oksina lähellä merenrantaa kaikenlaisilla pinnoilla, usein pystysuorilla kalliopinnoilla. Sitä tavataan ainakin Kaliforniasta Chileen ulottuvalla alueella mutta mahdollisesti muuallakin tropiikissa.
Roccella gracilis on sukua lakmusjäkälälle, Roccella tinctoria. Näitä jäkäliä on käytetty kallisarvoisen purppuranpunaisen väriaineen valmistamiseen.
Ruununmyllyn koulu

| Ruununmyllyn koulu |
| --- | --- |
Sijainti:  Ruununmyllyntie 32, 13270 Hämeenlinna
Koordinaatit:  61.0135°N, 24.5293°E
Tyyppi:  suomenkielinen alakoulu
Rehtori:  Kristiina Hannula
Luokat:  1–6
Oppilaita:  333 (2017)
Verkkosivut
Ruununmyllyn koulu on Hämeenlinnan Ruununmyllyn kaupunginosassa, kantakaupungista itään kohti Lahtea johtavan Tuuloksentien pohjoispuolella toimiva 1.-6. luokkien alakoulu. Vuonna 2017 koulua kävi 333 oppilasta.
Koulun rehtorina toimii Kristiina Hannula.
Koulupihalla sijaitsee yli satavuotias puukoulu. Sen vieressä on uudempi koulurakennus ("Pääkoulu"). Pihan keskellä on vuonna 2016 koulukäyttöön siirtynyt "Runskila", jossa alakoululuokkien ohella toimii neuvola ja esikouluopetus.
Koululla syttyi tulipalo maanantaiaamuna 10. huhtikuuta 2023. "Puukoulu" kärsi vaurioita. Paloa epäillään tuhopoltoksi.
Ruurd Leegstra

| Mitalit> Maa:   Alankomaat.Miesten soutu. Olympialaiset  | Mitalit> Maa:   Alankomaat.Miesten soutu. Olympialaiset  | Mitalit> Maa:   Alankomaat.Miesten soutu. Olympialaiset  | Maa:   Alankomaat> Miesten soutu. |
| --- | --- | --- | --- |
|  Pronssia | Pariisi 1900 | kahdeksikko |  |
Ruurd Gerbens Leegstra (29. kesäkuuta 1877 Wonokusumo, Itä-Jaava – 17. tammikuuta 1933 Utrecht) oli alankomaalainen soutaja ja olympiamitalisti. Hän oli alun perin kotoisin Alankomaiden Itä-Intiasta ja vietti siellä suuren osan elämästään. Hän oli vuoden 1900 kesäolympialaisissa Pariisissa mukana saamassa pronssia miesten kahdeksikossa Minerva Amsterdamilla.
Leegstra oli maahockeypelaaja Tjerk Leegstran isä.
Roman Viktjuk

Roman Viktyuk
Roman Grigorjevitš Viktjuk  (ven. Роман Григорьевич Виктюк, ukr. Роман Григорович Віктюк, Roman Hryhorovytš Viktjuk; 28. lokakuuta 1936 – 17. marraskuuta 2020) oli venäläis-ukrainalainen näyttelijä ja käsikirjoittaja.
Lokakuun lopulla 2020 venäläiset tiedotusvälineet kertoivat, että Viktjuk oli viety tehohoitoyksikköön Moskovassa sen jälkeen, kun hän oli saanut SARS-CoV-2 tartunnan. Hän kuoli siellä liittyvään tromboemboliaan 17. marraskuuta 2020.
Roman Virastjuk

| Mitalit> Maa:   Ukraina.Miesten yleisurheilu.EM-kilpailut  | Mitalit> Maa:   Ukraina.Miesten yleisurheilu.EM-kilpailut  | Mitalit> Maa:   Ukraina.Miesten yleisurheilu.EM-kilpailut  | Maa:   Ukraina> Miesten yleisurheilu. |
| --- | --- | --- | --- |
|  Pronssia | Helsinki 1994 | kuulantyöntö |  |
Roman Virastjuk (ukr. Роман Вірастюк, ven. Роман Вирастюк, 20. huhtikuuta 1968 Ivano-Frankivsk – 27. heinäkuuta 2019) oli ukrainalainen kuulantyöntäjä.
Vuosituhannen vaihteen molemmin puolin Virastjuk oli vakiokävijä arvokilpailujen finaaleissa, saavuttaen 1994 Helsingin EM-kisoissa pronssimitalin tuloksella 19,59. Ennen huippuvuosiaan hän oli kärsinyt 1990-luvun alussa kahden vuoden kilpailukiellon doping-rikkomuksen takia. 1995 Göteborgin MM-kisoissa Virastjuk oli seitsemäs tuloksella 19,66 ja vuotta myöhemmin 1996 Atlantan olympialaisissa kuudes (20,45) samoin kuin 1997 Ateenan MM-kisoissa (20,12). 1999 Sevillan MM-kisoissa hänen kilpailunsa päättyivät jo karsintaan samoin kuin vuotta myöhemmin Sydneyn olympialaisissa.
2001 Lissabonin MM-hallikisoissa Virastjuk selviytyi loppukilpailuun, missä hän kuitenkin jäi 12:nnelle sijalle tuloksella 19,55. 2002 Münchenin EM-kisoissa hän oli yhdeksäs tuloksella 19,52 samoin kuin 2003 Pariisin MM-kisoissa tuloksella 19,61. Virastjukin viimeisiksi kansainvälisiksi arvokisoiksi jäivät 2004 Ateenan olympialaiset, missä hän jäi karsintoihin parhaan työnnön kannettua 18,52 metriin. Maansa mestaruuden Virastjuk on voittanut kuulantyönnössä kolmesti, vuosina 2000 (20,55), 2002 (19,95) ja 2004 (19,73).
Kilpailuissa Virastjukille ominaista oli, että ennen työntöä hän touhusi magnesiumin kanssa samaan aikaan puhuen itsekseen. Atlantan olympialaisten kuulafinaalissa yksinpuhelu jatkui kuudetta työntöä ennen niin pitkään, että toimitsija joutui lopulta nostamaan punaisen lipun hylkäyksen merkiksi. Aktiiviaikoinaan Virastjukin mitat olivat 189 senttimetriä ja 135 kilogrammaa. Hänen veljensä Vasyl Virastjuk on entinen kuulantyöntäjä (ennätys 19,68), joka sittemmin on menestynyt voimamieskilpailuissa (Maailman vahvin mies 2004).
Roman Virastjuk kuoli vatsa-aortan aneurysman leikkauksen jälkitilaan.
Roman Wick

| Roman Wick |
| --- | --- |

Henkilötiedot
Syntynyt: 30. joulukuuta 1985 (ikä 38) Zuzwil, Sveitsi
Kansalaisuus:   Sveitsi
Jääkiekkoilija
Pelipaikka:  laitahyökkääjä
Maila:  vasen
Pituus:  186 cm
Paino:  92 kg
Seura
Seura:  ZSC Lions
Sarja:  National League A
Pelaajaura
Pääsarjaura:  2002–
Aik. seurat:  Kloten Flyers (NLA) EHC Bülach (Sveitsi3) GCK Lions Eishockey (NLB) Binghamton Senators (AHL) Ottawa Senators (NHL)
NHL-varaus:  156. varaus, 2004 Ottawa Senators
Roman Wick (s. 30. joulukuuta 1985 Zuzwil, Sveitsi) on sveitsiläinen jääkiekkoilija, pelipaikaltaan laitahyökkääjä.
Wickin pääsarjaura alkoi kaudella 2002–2003 kun hän pääsi pelaamaan Kloten Flyersin edustusjoukkueessa yhdeksän runkosarjaottelua. Kauden 2003–2004 Wick pelasi vielä Klotenissa ennen siirtymistään Pohjois-Amerikkaan WHL:n Red Deer Rebelsiin. Kesällä 2004 Ottawa Senators varasi Wickin NHL:ään viidennellä kierroksella varausvuorolla 156.  Ensimmäisellä kaudellaan Red Deerissä Wick teki tehot 32+38=70 66:ssa ottelussa.
Kaudella 2005–2006 Wick siirtyi kesken kauden Red Deeristä Lethbridge Hurricanesiin. Wick pelasi Lethbridgessä 38 ottelua tehoilla 14+17=31. Kaudeksi 2006–2007 Wick palasi takaisin Kloteniin.
Vuonna 2010 Wick siirtyi Pohjois-Amerikan ammattilaissarjoihin. Hän aloitti kauden 2010–2011 AHL:n Binghamton Senatorsissa, ja ensimmäisen NHL-ottelunsa hän  pelasi 25. helmikuuta 2011, jolloin Ottawa kohtasi Buffalo Sabresin. Wick edusti Ottawaa lopulta NHL:ssä seitsemässä ottelussa. Pääosan kaudesta hän pelasi Binghamtonissa, joka voitti keväällä 2011 sarjan mestaruuden, Calder Cupin. Wick päätti yhden Senators-kauden jälkeen palata Eurooppaan, kun hän teki sopimuksen Klotenin kanssa.
Wick on edustanut Sveitsin maajoukkuetta vuosien 2008 ja 2009 MM-kisoissa.
Roccastrada

| Roccastrada |
| --- | --- |

 Roccastrada
 Koordinaatit: 43°0′39″N, 11°10′3″E 
Valtio:   Italia
Alue:  Toscana
Maakunta:  Grosseto
Pinta-ala:  
 – Maa:  284,47  km²
Korkeus:  475 (min. 16 - maks. 797)  m
Väkiluku (2014):  9 303 
 – Väestötiheys:  32 as./km²
 
 Kunnan kotisivut 
Infobox OKVirheellinen NIMI-arvo: 
Roccastrada on kunta Italiassa Toscanan alueella olevassa Grosseton maakunnassa.
Roccastradaan kuuluvassa Ribollan kylässä olevassa hiilikaivoksessa tapahtui 4. toukokuuta 1954 toisen maailmansodan jälkeisen ajan pahin kaivosonnettomuus Italiassa. Turmassa menehtyi 43 kaivostyöntekijää.
Aiheesta muualla

Kuvia tai muita tiedostoja aiheesta Roccastrada Wikimedia Commonsissa
SNP

SNP voi tarkoittaa seuraavia:
SNP, Scottish National Party, Skotlannin kansallispuolue
SNP, snippi, single nucleotide polymorphism, yhden emäksen monimuotoisuus, pistemutaation aiheuttama ero DNA-ketjussa
SNP, Suomalaisen Naisen Päivät, viikonlopputapahtuma Alankomaissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SNP”, voi hakea sivunnimihaulla, laajalla sivunnimihaulla tai tekstihaulla.
Roccaraso

| Roccaraso |
| --- | --- |

 Roccaraso
 Koordinaatit: 41°51′4″N, 14°04′45″E 
Valtio:   Italia
Alue:  Abruzzo
Maakunta:  L’Aquila
Pinta-ala:  
 – Maa:  49,91  km²
Korkeus:  1 236 (min. 836 - maks. 2 140) m
Väkiluku (2015):  1 633
 – Väestötiheys:  33  as./km²
 
 Kunnan kotisivut 
Infobox OKVirheellinen NIMI-arvo: 
Roccaraso on kunta Keski-Italiassa Abruzzon hallintoalueella olevassa L’Aquilan maakunnassa. Se sijaitsee Apenniinien vuoristossa Cinquemiglian ylängöllä. Kunnan alueella on ollut aikanaan roomalaisia siirtokuntia. Roccaraso tuhoutui täysin toisessa maailmansodassa, mutta se rakennettiin uudelleen. Roccaraso on suosittu matkailu- ja talviurheilukeskus. Alkusysäyksen matkailulle antoi vuonna 1897 avattu Sulmonan-Carpinone rautatie, jonka avulla ylängölle matkustaminen helpottui.
Aiheesta muualla

Kuvia tai muita tiedostoja aiheesta Roccaraso Wikimedia Commonsissa
Risujärvi (Kangasala)

| Risujärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°33′17″N, 24°06′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vesijärven valuma-alue (35.73)
Laskujoki:  oja Vesijärveen 
Järvinumero:  35.731.1.019
Mittaustietoja
Pinnankorkeus:  102,4 m  
Rantaviiva:  0,413 km  
Pinta-ala:  1 ha  
Saaria:  ei saaria 
 fiRisujärvi 
Risujärvi  on Pirkanmaalla Kangasalan Suinulassa sijaitseva lampi.
Maantietoa

Lammen pinta-ala on 1,0 hehtaaria ja se on 150 metriä pitkä ja 150 metriä leveä. Se sijaitsee Huhtalan länsipuolella peltoalueen metsänrajassa. Sen rantaviivan pituus on 400 metriä ja sen rannat ovat metsämaata, joka sijaitsee peltomaiden lähellä. Lammella ei ole kartan mukaan saaria ja se on autio. Sinne ei tule tietä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Vesijärven lähialueeseen se kuuluu. Lammen vedenpinnan korkeus on 102,4 metriä mpy. Siihen on johdettu yksi metsäoja ja sen laskuoja lähtee kaakkoispäästä. Oja virtaa peltoalueen reunaa itään ja se laskee yli kahden kilometrin päässä Vesijärven Suolahteen.
Historiaa

Vuoden 1855−1856 Kalmbergin kartastossa lampi on merkitty nimettömänä karttaan. Huhtalan peltoaujkean kohdalla sijaitsi silloin vain niittymaita ja kolme torppaa. Lammelle johti kuitenkin kahdesta suunnasta polku.
Vuoden 1954 peruskartassa oli joka puolella lampea peltomaata, joita viljeltiin vielä 1961. Vuoden 1975 kartassa lammen länsipuoliset pellot oli metsitetty.